
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/100
URBROJ: 251-13-11-16-22-3
Zagreb, 25. siječnja 2022.
				
Z A P I S N I K

s  8. sjednice Vijeća Mjesnog odbora „Nikola Tesla“, održane 25. siječnja 2022. u 19:00 sati, u prostorijama Mjesnog odbora „Nikola Tesla“, Ozaljska ulica 16. 

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivan Žanić, Dario Dedić, Luka Majić.

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu zapisnik s 7. sjednice, te daje isti na glasovanje. Zapisnik s 7. sjednice je prihvaćen JEDNOGLASNO.

Predsjednica predlaže dopunu dnevnog reda točkom: Prijedlog zaključka o prijedlogu utroška sredstava s pozicije „ostali nespomenuti rashodi poslovanja“.

Predsjednica daje prijedlog dopune dnevnog reda na glasovanje, koja je prihvaćena JEDNOGLASNO.
Predsjednica predlaže 

DNEVNI RED

1. Prijedlog Financijskog plana Mjesnog odbora „Nikola Tesla“ za 2022.
2. Prijedlog Plana malih komunalnih akcija Mjesnog odbora „Nikola Tesla“ u 2022.
3. Prijedlog Izvješća o radu Vijeća Mjesnog odbora „Nikola Tesla“ za 2021.
4. Prijedlog Programa rada Vijeća Mjesnog odbora „Nikola Tesla“ za 2022.
5. Prijedlog zaključka za asfalterski program Plana malih komunalnih akcija Mjesnog odbora „Nikola Tesla“ za 2022.
6. Prijedlog zaključka za izgradnju parkirališnih mjesta u Ribničkoj ulici suženjem zelenila postojećeg parka te nastavno uvođenje naplate parkiranja 
7. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“
8. Pitanja, prijedlozi i obavijesti

koji je prihvaćen JEDNOGLASNO.







Ad 1. Prijedlog Financijskog plana Mjesnog odbora „Nikola Tesla“ za 2022.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

FINANCIJSKI PLAN
Mjesnog odbora ''Nikola Tesla''
za 2022.

Članak 1.
Financijski plan Mjesnog odbora ''Nikola Tesla'' za 2022. (dalje u tekstu: Plan) sastoji se od:

PRIHODA:										645.400,00
RASHODA:										645.400,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	645.400,00

	6711
	PRIHODI ZA FINANCIRANJE RASHODA POSLOVANJA
	645.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	645.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	547.000,00

	 
	ODRŽAVANJE JAVNIH ZELENIH POVRŠINA
	259.000,00

	 
	ODRŽAVANJE NERAZVRSTANIH CESTA
	288.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.








Ad 2. Prijedlog Plana mala komunalnih akcija Mjesnog odbora „Nikola Tesla“ u 2022.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Plan malih komunalnih akcija
Mjesnog odbora ''Nikola Tesla'' u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Nikola Tesla'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

	3. Planirana sredstva za financiranje ovog plana u iznosu od ukupno 547.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	259.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	288.000,00

	Ukupno
	547.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 34.419m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 26.149 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 202.000,00 kuna za asfalterski program i
	- 30 % ili 86.000,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka - sjever u 2022.


Ad 3. Prijedlog Izvješća o radu Vijeća Mjesnog odbora „Nikola Tesla“ za 2021. godinu

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Nikola Tesla“ JEDNOGLASNO donosi



IZVJEŠĆE O RADU
VIJEĆA MJESNOG ODBORA
„NIKOLA TESLA“ ZA 2021. GODINU

1.  Vijeće Mjesnog odbora „Nikola Tesla“ u 2021. godini:

· održalo je 11 sjednica Vijeća Mjesnog odbora „Nikola Tesla“ na kojima se  raspravljalo na 59 točaka dnevnog reda i donijelo 48 zaključaka.
· Vijeće Mjesnog odbora „Nikola Tesla“ je na sjednicama raspravljalo o prijedlozima akata gradskih tijela, kao i zahtjevima građana
· odobrilo korištenje prostora udrugama i političkim strankama
· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever
· održalo je dežurstva za građane jednom tjedno u prostorijama MO „Nikola Tesla“ 
· donijelo je Prijedlog  prioriteta za Plan malih komunalnih akcija za 2022. godinu
· donijelo je Financijski plan za 2021. godinu
· donijelo je Prijedlog Plana malih komunalnih akcija Vijeća Mjesnog odbora „Nikola Tesla“
· predlagalo intervencije na terenu za unapređenju kvalitete života stanovnika.

2. Ovo Izvješće o radu Mjesnog odbora „Nikola Tesla“ za 2021. godini dostavlja se Vijeću Gradske četvrti Trešnjevka-sjever.

Ad 4. Prijedlog Programa rada Vijeća Mjesnog odbora „Nikola Tesla“ za 2022.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Nikola Tesla“ JEDNOGLASNO donosi

PROGRAM RADA
VIJEĆA MJESNOG ODBORA „NIKOLA TESLA“ ZA 2022. GODINU

1. Vijeće Mjesnog odbora „Nikola Tesla“ planira u 2022. godini, sukladno Statutu Grada Zagreba donijeti slijedeće:

· Financijski plan Mjesnog odbora „Nikola Tesla“ za 2022. godinu.
· Plan utroška sredstava s pozicije „ostali nespomenuti rashodi poslovanja“ za 2022. godinu.
· Razmatrati pitanja koja neposredno i svakodnevno utječu na životni standard, rad i boravak građana koji žive a neki i rade na području Mjesnog odbora „Nikola Tesla“, s posebnom pažnjom na uređenje naselja, zaštitu djece, mladih i starijih osoba, penzionera i radnika.
· Kroz dežurstva u Mjesnom odboru „Nikola Tesla“ Ozaljska 16 ostvariti neposrednu suradnju s građanima radi unapređenja života, rada i boravka na prostoru Mjesnog odbora „Nikola Tesla“, uz predlaganje i suradnju s tijelima Gradske uprave.
· Nastaviti suradnju s Komunalnim redarstvom, radi boljeg nadzora i provođenje reda na prostoru Mjesnog odbora „Nikola Tesla“ iz njihovog djelokruga rada.
· Nastaviti suradnju s Prometnim redarstvom (policajcem u zajednici), radi boljeg nadzora i provođenja sigurnosti i sigurnosti prometa na prostoru Mjesnog odbora „Nikola Tesla“.
· Predlagati Vijeću Gradske četvrti Trešnjevka - sjever prioritete za  Plan komunalnih akcija.
· S Vijećem Gradske četvrti Trešnjevka sjever surađivati oko svih drugih aktivnosti u vezi poboljšanja života i boravka na području Mjesnog odbora „Nikola Tesla“. 
· Nadzirati provedbu svih akcija, koje su planirane i odobrene za provedbu na prostoru Mjesnog odbora „Nikola Tesla“,
· Brinuti o prostoru Mjesnog odbora „Nikola Tesla“, ukazivati na propuste, tražiti da se otklone, obavljati i druge poslove koji su nam povjereni gradskim odlukama,
· Uspostaviti kvalitetnu suradnju sa društvenim, privrednim, privatnim obrtnicima, gradskim i vjerskim ustanovama na području Mjesnog odbora „Nikola Tesla“.

2. Ovaj Program rada Mjesnog odbora „Nikola Tesla“ za 2022. dostavlja se Vijeću Gradske četvrti Trešnjevka-sjever.

Ad 5. Prijedlog zaključka za asfalterski program Plana malih komunalnih akcija Mjesnog odbora „Nikola Tesla“ za 2022.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

1. Vijeće Mjesnog odbora „Nikola Tesla“ predlaže akcije za asfalterski program Plana malih komunalnih akcija Mjesnog odbora „Nikola Tesla“ za 2022.:

· Selska cesta 121 a-f, uređivanje;
· Novigradska ulica, uređivanje;
· Bosiljevska ulica, uređivanje;
· Gredička ulica, uređivanje;
· Kunagorska ulica, uređivanje;
· zapadna strana Zorkovačke ulice, od Kostelske ulice do Lepoglavske ulice, uređivanje pješačke staze;
· sjeverna strana Kostelske ulice, od Mihovljanske ulice do Krapinske ulice, uređivanje pješačke staze


2. Ovaj Zaključak dostavlja se Vijeću Gradske četvrti Trešnjevka - sjever na daljnje postupanje.

Vijeće Mjesnog odbora „Nikola Tesla“ JEDNOGLASNO donosi 

1. Vijeće Mjesnog odbora „Nikola Tesla“ predlaže da se na području Mjesnog odbora „Nikola Tesla“:

· uredi prostor za spremnike za reciklažni otpad kod Dječjeg vrtića „Bajka“ (Brloška/Kostelska ulica);
· u Kostelskoj/Susedgradskoj/Cesargradskoj/Kunagorskoj/Krapinskoj ulici smjeste svi spremnici za otpad na jedno mjesto i da ih se natkrije;
· postave i obnove javne česme za vodu: kod fontane u dječjem parku Zorkovačka ulica, obnovi postojaća pumpa u Žumberačkoj ulici između broja 1 i 3, u dječjem parku na uglu Kostelske/Krapinske ulice.

2. Ovaj Zaključak dostavlja se Vijeću Gradske četvrti Trešnjevka - sjever na daljnje postupanje.


Ad 6. Prijedlog zaključka za izgradnju parkirališnih mjesta u Ribničkoj ulici suženjem zelenila postojećeg parka te nastavno uvođenje naplate parkiranja 

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

Vijeće Mjesnog odbora „Nikola Tesla“ predlaže odgađanje odluke o izgradnji parkirališnih mjesta u Ribničkoj ulici suženjem postojećeg parka te nastavno uvođenje naplate parkiranja do donošenja projekta „Poboljšanja funkcioniranja prometa na područjima Mjesnih odbora“.

Prema saznanju Vijeća Mjesnog odbora „Nikola Tesla“, Gradski ured za prostorno uređenje, izgradnju grada, graditeljstvo, komunalne poslove i promet – Sektor za promet, u koordinaciji s gradskim četvrtima Grada Zagreba provodi projekte „Poboljšanja funkcioniranja prometa na područjima Mjesnih odbora“, čija će projektna dokumentacija biti poslana prema Ministarstvu unutarnjih poslova, Službi za sigurnost cestovnog prometa. Budući da Vijeće Mjesnog odbora „Nikola Tesla“ očekuje cjelovito rješenje unaprjeđenja prometa i prometne problmatike za cijelo područje Mjesnog odbora, odgađa odluku o implementaciji pojedinih rješenja. Nakon što Vijheće Mjuesnog odbora „Nikola Tesla“ primi projekt struke, pristupiti će donošenjuu daljnjih odluka kako bi izašlo u susret željama stanara Ribničke ulice.


Ad 7. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“
  
Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Nikola Tesla“ JEDNOGLASNO donosi

Z A K L J U Č A K

1. Vijeće Mjesnog odbora „Nikola Tesla“ iz razdjela 0502 Proračuna Grada Zagreba, na poziciji 262/3299 za 2022. godinu ima 8.400,00 kuna.

2. Vijeće Mjesnog odbora „Nikola Tesla“ predlaže utrošak dijela sredstava iz točke 1. ovog zaključka za sljedeću nabavu:

· električni lampioni – 21 komad;
· rokovnici s dotiskom – 21 komad;
· zidni kalendari s dotiskom za 2023. godinu – 21 komad.

3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.




Ad 8. Pitanja, prijedlozi i obavijesti

Član Vijeća Luka Majić obavještava nazočne o sudjelovanju na sjednicama Školskog odbora Osnovne škole Augusta Šenoe. Do sada je prisustvovao dvjema sjednicama na kojima se raspravljalo o dodatnom zapošljavanju djelatnika, otvorenju Područne škole, otvaranju kuhinje, najmu i korištenju nove dvorane te nastavi na daljinu.




Sjednica je završila u 20:00 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                      „Nikola Tesla“

